Ποιοτικά χαρακτηριστικά του υπόγειου νερού της λεκάνης του ποταμού Ολύνθιου Χαλκιδικής
Creators: name: Δαουλτζής, Παναγιώτης Γεωργίου
Publisher: name: Aristotle University of Thessaloniki
Year: 2011
Subjects: Ολύνθιος ποταμός
Λεκάνη απορροής
Υπόγειο νερό
Olynthos river
River basin
Ground water

description: Απώτερος στόχος της Οδηγίας 2000/60/ΕΚ σε συνδυασμό με την Οδηγία 2006/118/ΕΚ για τα υπόγεια ύδατα, είναι η πρόληψη και ο έλεγχος της ρύπανσης των υπόγειων υδροφορέων καθώς και η αξιολόγηση της καλής χημικής κατάστασης των υπόγειων υδάτων έως το 2015. Η μεταπτυχιακή διπλωματική διατριβή με τίτλο «Ποιοτικά χαρακτηριστικά του υπόγειου νερού του ποταμού Ολύνθιου Χαλκιδικής», έχει ως κύριο στόχο την αποτύπωση της υφιστάμενης κατάστασης των υπόγειων υδάτων της λεκάνης του ποταμού Ολύνθιου, την αναγνώριση των κινδύνων, πιέσεων και ρυπαντικών φορτίων που δέχονται οι υπόγειοι υδροφορείς από φυσικούς και ανθρωπογενείς παράγοντες. Η περιοχή έρευνας βρίσκεται Νοτιοανατολικά της Θεσσαλονίκης και Νότια του Νομού Χαλκιδικής, έχει έκταση 226 km2, μέγιστο υψόμετρο 982 m, πηγάζει από το Όρος Χολομώντα και έχει τις εκβολές της στον Κόλπο της Κασσάνδρας. Το γεωλογικό υπόβαθρο της περιοχής μελέτης ανήκει στην Περιροδοπική ζώνη. Τα πετρώματα βόρεια της λεκάνης απορροής είναι πρασινοσχιστολιθικής φάσης, ελαφρά μεταμορφωμένα και με πολλές μεταβολές του βαθμού μεταμόρφωσης, κυρίως γάββροι και χαλαζίτες, ενώ νότια της λεκάνης εκτείνονται τεταρτογενή και νεογενή ιζήματα, όπως σειρά ερυθρών αργίλων και αλλουβιακές αποθέσεις. Τα σημαντικότερα ρήγματα τα οποία ασκούν εφελκυστικές τάσεις στην λεκάνη απορροής του Ολύνθιου ποταμού είναι το ρήγμα του Ανθεμούντα, διεύθυνσης ΔΒΔ-ΑΝΑ και το ρήγμα της Νέας Ολύνθου διεύθυνσης ΒΒΑ-ΝΝΔ, το οποίο αποτελείται από ασυνεχή τμήματα ρηγμάτων με μεγάλο μήκος χιλιομέτρων. Από τη μέτρηση της υπόγειας στάθμης προέκυψε ότι η πιεζομετρική επιφάνεια έχει κλίση από τα Β προς τα Ν με ένα υδραυλικό φορτίο το οποίο κυμαίνεται από -3 m στην παράκτια ζώνη έως +717 m στην ορεινή ζώνη. Από τις χημικές αναλύσεις του νερού παρατηρήθηκαν υψηλές περιεκτικότητες σε ασβέστιο. Τα χλωριούχα (282,6 mg/l) και τα νατριούχα (192 mg/l) εμφάνισαν μεγάλες τιμές στην παράκτια ζώνη λόγω της υφαλμύρινσης. Υψηλές τιμές περιεκτικότητας των θειϊκών ιόντων (έως 307,2 mg/l), σε μεγάλη έκταση της λεκάνης συνδέονται με έντονη γεωργική δραστηριότητα. Τα όξινα ανθρακικά έχουν υψηλές τιμές, το pH είναι αλκαλικό, ενώ η ενδεικτική τιμή των 400 μS/cm του ορίου ποσιμότητας για την ηλεκτρική αγωγιμότητα ξεπερνιέται κατά πολύ σε όλες τις γεωτρήσεις. Το νερό της περιοχής μελέτης δεν είναι κατάλληλο για υδρευτική χρήση λόγω της υψηλής τιμής της ολικής σκληρότητας. Το νερό της περιοχής ανήκει στην πλειονότητα στον ασβεστομαγνησιούχο-ανθρακικό υδροχημικό τύπο Ca(Μg)HCO3-. Η καταλληλότητα των υπογείων νερών για άρδευση σύμφωνα με την αλατότητα σε όλη την περιοχή έρευνας κρίνεται με μικρό έως μέτριο περιορισμό. Τα κύρια συμπεράσματα της παρούσας διατριβής ειδίκευσης είναι τα εξής: 1) η μορφολογία της λεκάνης και η γεωλογία της περιοχής επηρεάζουν σε μεγάλο βαθμό την ανανέωση και τον εμπλουτισμό των υπόγειων υδατικών αποθεμάτων, 2) Η ποιότητα των υδάτων της λεκάνης απορροής του ποταμού Ολύνθιου είναι επιβαρυμένη, 3)Υπάρχει μέτωπο υφαλμύρινσης στην παράκτια ζώνη, 4) Είναι αναγκαίο να ληφθούν μέτρα ορθής γεωργικής πρακτικής και ορθολογικής χρήσης του αρδευτικού νερού.
description: The ultimate goal of the Directives 2000/60/EC and 2006/118EC regarding groundwater is to prevent and control the pollution of aquifers and assess the chemical status of groundwater by 2015. The master dissertation thesis “Quality characteristics of ground water in Olynthos river basin of Chalkidiki”, has as a main goal to capture the current state of the groundwater in the river basin of Olynthios, the identifications of risk, pressures and pollution loads that the groundwater aquifers receive from natural and anthropogenic factors. The studied area extends at the Southeast part of Thessaloniki and the South part of municipality of Chalkidiki, an area of 226 km2, a maximum altitude of 982 m, coming from mount Holomonta and its the mouth at the Gulf of Kassandra. Geotectonically, the basin of river Olynthios belongs to the Perirodopic Zone. The rocks north of the basin is greenschist phase, slightly changed with great variation in the degree of transformation, mainly gabbro and quartzite, while south of the river Quaternary and Neogene sediments are noticed, such as red clay and alluvial deposits. The major faults which have an extensional basin in the tendencies of Olynthios river is the fault of Anthemountas management WNW-ESE and the fracture of New Olunthus NNE-SSW direction, which is composed of discontinuous segments faults with kilometers long. Groundwater level measurements reveal a Northsouth hydraulic which is ranging from -3 m in the coastal zone to +717 m in the mountainous area. From the chemical analysis of water, high levels of calcium were observed. The chloride (282,6 mg/l) and sodium (192 mg/l) showed high values in the coastal part due to seawater intrusion. High values of sulphates (up to 307,2 mg/l), in a large area of the basin associated with intense agricultural activity. The bicarbonate have high concentrations, pH is alkaline while the electrical conductivity in the studied area is higher than the indicative potable level set by the relevant European Directive (400 μS/cm) in all wells. The groundwater of the study area is not suitable for water supply due to the high value of total hardness. The majority of the water samples are hydrochemically classified to the calcium-magnesium carbonate type. The suitability of groundwater for irrigation according to the salinity in the wider region is found small to moderate. The main conclusions of this master dissertation thesis are: 1) the morphology of the basin and the geology of the region strongly influence the renewal and enrichment of underground water reserves, 2) the water quality in the river basin Olynthus is downgraded, 3) there is seawater intrusion front, 4) it is necessary to take measures of good agricultural practices and rational use of irrigation water.